Konsternasie toe SA-man in speedo wou vliegGreig Bannatyne in sy speedo (Foto: The South African) Kyk, meeste mense raak angstig as jy te naby aan hul persoonlike ruimte kom, veral met die min spasie wat die meeste ekonomiese vlugte bied. Die oë het egter onlangs behóórlik gerek toe ŉ Suid-Afrikaanse man sommer met sy baaibroek, ŉ knap speedo, langs medepassasiers op die vliegtuig wou inskuif. Foto’s van Greig Bannatyne het soos ŉ veldbrand op sosiale media versprei nadat hy op ŉ Malawiese lughawe in dié speedo gekiek is. Hy is later deur die polisie voorgekeer, ondervra en verbied om met sy speedo op die vliegtuig te klim. Dit egter aan die lig gekom dat Bannatyne mense probeer bewusmaak het van Madswimmer, ŉ liefdadigheidsorganisasie wat swemkompetisies hou om geld vir kinders van dié land in te samel. “Hoewel ons die kompetisies, sowel as die liefdadigheidsorganisasies wat ons ondersteun, baie ernstig opneem, is daar ook ŉ ligter sy aan Madswimmer,” het die organisasie aan The South African gesê. Bannatyne se publisiteitsfoefie het daarin geslaag om meer as R30 000 vir die liefdadigheidsorganisasie in te samel. Vir meer inligting oor Madswimmer, besoek hul webwerf. Bron: The South African